钦定古今图书集成/理学汇编/文学典/第114卷 > 伍定相
## 钦定古今图书集成/理学汇编/文学典/第114卷 > 伍定相

按《衡州府志》：“定相，字学文，一字玉铉，衡阳人。十三通
纲鉴性理，以制义。蚤有声于三楚，与李若愚、魏说为
文字友。既而游诸讲席，尽得二王罗李之要。性超远，
视名利泊如也。一时监司守令无不折节下之，交游
骈至。公褐衣敝屣，规步矩视，授徒以奉晨昏，事继母
尤以孝闻。尝谓士体明而用不达，是有用外之体也。”
因博综天文、地纪、人官、物曲、兵略、水利之学，无不淹
贯。早岁喜吟咏，后益工。当万历中，楚人称诗者，或尚
风韵，或主骈丽。公谓古今诗文未有合而一之者，合
诗于文，则文不宣理；合文于诗，则诗不达情。因选汉
魏来十一代诗文，各成一部，为《诗文二垒》，盖鉴近诗
弱靡姝媛之习，而思正之也。熹宗朝，以贡入南雍间，
盱衡中土。见庙算不康，上安民定乱十三策，奉旨存
部。天启三年病革，呼门人王朝聘语曰：“丈夫不死于
妇人之手，子，丈夫也，故死于子之手。”遂逝。著有《风雅
堂集